கேள்வி: சென்னையின் வரலாறு பற்றி நீங்கள் என்ன அறிந்துள்ளீர்கள்?
பதில்: படிமம்:Madras City 1909.jpg சென்னை (''Chennai'') என்பது இந்தியாவிலுள்ள தமிழ்நாடு தலைநகராகும். இந்நகரம் முதலில் ''மதராசு'' என அழைக்கப்பட்டது. இது இந்தியாவின் நான்காவது மிகப்பெரிய நகரமாகும். இது வங்கக்கடலோரம் அமைந்துள்ளது. 2014 ஆம் ஆண்டின் மக்கள் தொகைக் கணக்கெடுப்பின்படி 8.9 மில்லியன் மக்கள் தொகை உடையது. இது 400 ஆண்டுகள் பழமையான நகரம் ஆகும். இது உலகிலேயே 31 ஆவது பெரிய பெருநகர் பகுதி ஆகும்.
கேள்வி: சென்னையின் வரலாறு - தென்னிந்தியாவின் பண்டைய பகுதி பற்றி தகவல் சொல்.
பதில்: நெல்லூரிலுள்ள பெண்ணையாறு மற்றும் கடலூர் பெண்ணையாறு நதிகள் இடையே, தொண்டை மண்டலம் சென்னை பகுதி அமைந்திருந்தது. முற்காலத்தில் தொண்டை மண்டலத்தின் தலைநகராக காஞ்சிபுரம் இருந்தது. பொது ஊழி முதலாம் நூற்றாண்டில் தொண்டை மண்டலம் துவக்க கால சோழர்களால் ஆளப்பட்டது. காஞ்சிபுரம் தொண்டை மண்டலத்தின் மலைநகராக இருந்தது. மதராசின் அசல் பெயர் புலியூர் கோட்டம் ஆகும். கி.பி. இரண்டாம் நூற்றாண்டில் தொண்டை மண்டலம் சோழர் வம்சத்தின் பிரதிநிதியாக இருந்த தொண்டைமான் இளந்திரையன் காஞ்சிபுரத்தில் இருந்து ஆட்சி செய்யப்பட்டது. "சென்னை" என்ற நவீன நகரம், செயிண்ட் ஜார்ஜ் கோட்டையில் பிரித்தானியர் குடியேற்றத்திலிருந்தும், செயிண்ட் ஜார்ஜ் கோட்டையைச் சுற்றி இருந்த ஏராளமான பூர்வீக கிராமங்கள் மற்றும் ஐரோப்பிய குடியிருப்புகள் மதராஸ் நகரத்துடன் இணைத்ததன் மூலமும் உருவானது. அசல் மதராசு நகரத்தின் பெரும்பகுதி ஐரோப்பியர்களால் கட்டப்பட்டு குடியேறப்பட்டது என்றாலும், அதனுடன் பின்னர் இணைக்கப்பட்ட சுற்றியுள்ள பகுதிகளில் 2000 ஆண்டுகளுக்கும் மேலாக இருந்து வரும் திருவான்மியூர், திருவொற்றியூர் மற்றும் திருமயிலை மூவர்களின் (நாயன்மார்) தேவாரம் குறிப்பிடப்பட்டிருக்கையில், திருவல்லிக்கேணி ஆழ்வார்கள் நாலாயிர திவ்வியப் பிரபந்தம் குறிப்பிடப்பட்டுள்ளன.
கேள்வி: சென்னையின் வரலாறு - சென்னையின் தோற்றம் என்பது என்ன?
பதில்: கூவம் ஆறு வங்கக் கடலோடு கலக்குமிடத்தில் இருந்த மதராசபட்டிணம் கிராமத்தை 1639 இல் கிழக்கிந்திய கம்பெனி விலைக்கு வாங்கியது. அடுத்த ஐந்து ஆண்டுகளில் புனித ஜார்ஜ் கோட்டையைக் கட்டினர். பிரித்தானியர் குடியேற்றம் காரணமாகவும், அதன் பின்னர் பல கிராமங்களை இணைத்து செய்யப்பட்ட விரிவாக்கம் மற்றும் புனித ஜார்ஜ் கோட்டையைச் சுற்றி குடியேறிய ஐரோப்பியர்களின் காரணமாகவும் நவீன "சென்னை" நகரம் உருவானது. ஐரோப்பியர்களால் சென்னை நகரின் பெரும்பாலான பகுதி கட்டப்பட்டிருந்தாலும், இதனைச் சுற்றியுள்ள பகுதியிகளில் பின்னர் செய்யப்பட்ட விரிவாக்கதில், ஆயிரம் ஆண்டுகளுக்கும் மேலாக இருக்கும் திருவான்மியூர் திருவொற்றியூர், திருவல்லிக்கேணி, மயிலாப்பூர் கோயில்கள் இணைக்கப்பட்டன.
கேள்வி: சென்னையின் வரலாறு - மதராஸ்-சென்னை என்பது என்ன?
பதில்: மெட்ராஸ் என்ற பெயரும் சென்னை என்ற பெயரும் மதராசப்பட்டினம், சென்னப்பட்டினம் என்ற இரண்டு ஊர்களின் பெயரில் இருந்துதான் தோன்றியது எனப் பரவலாக நம்பப்படுகின்றது. கிழக்கிந்திய கம்பெனி தாங்கள் குடியமர்வதற்காகத் தேர்வு செய்த இடத்தில் சென்னப்பட்டினம், மதராஸப்பட்டினம் என்ற இரண்டு கிராமங்கள் இருந்துள்ளன. இந்த இரண்டு ஊர்களின் இணைப்பில் உருவான நிலப்பரப்பே தற்காலத்தில் சென்னை என்று அழைக்கப்படுகிறது. கிருஷ்ணகிரி மாவட்டம் பெண்ணேஸ்வர மடம் என்னும் ஊரில் பொது ஊழி 1367 சூலை 21 இல் வெட்டப்பட்ட ஒரு பாறைக் கல்வெட்டில் சென்னையில் கடற்கரையை ஒட்டி இன்றும் அதே பெயரில் உள்ள பல இடங்கள் வரிசைப்படுத்தப்பட்டுள்ளன அதில் ''மாதரசன்பட்டணம்'' என்ற பெயரும் குறிப்பிடப்பட்டுள்ளது.
கேள்வி: சென்னையின் வரலாறு - சென்னை யாருக்கு என்பது என்ன?
பதில்: இந்திய விடுதலைக்குப் பிறகு தெலுங்கர்கள் தங்களுக்குக்கென்று தனி மாநிலம் கோரி போராட்டத்தில் ஈடுபட்டனர். இதனையடுத்து சவகர்லால் நேரு ஆந்திர மாநிலம் உருவாக்கப்படும் என்று அறிவித்தார். ஆனால் அந்த மாநிலத்துக்கு தலைநகர் எது என்று அறிவிக்கவில்லை. இதை வாய்பாக கொண்ட தெலுங்கர்கள் மதராஸ் மனதே என்று முழங்கினர். இதனையடுத்து, சென்னை இரு மாநிலங்களுக்கும் தலைநகராக இருக்கவேண்டும், மத்திய அரசின் ஒன்றியப் பிரதேசமாக இருக்கவேண்டும் என்று பலவேறுவிதமான பரிந்துரைகள் வைக்கப்பட்டன. இதற்கு தமிழர் தரப்பில் கடும் எதிர்ப்புகள் உண்டாயின. இதனையடுத்து 1953 இல் சென்னை மாநகராட்சியின் சிறப்புக் கூட்டத்தில் சென்னை தமிழகத்துக்கே உரியது என தீர்மானம் நிறைவேற்றப்பட்டது. முதலமைச்சர் இராசாசி சென்னையை ஆந்திரத்தின் தற்காலிக தலைநகராக அனுமதித்தால் முதல்வர் பதவியில் இருந்து விலகுவமாக மத்திய அரசுக்கு அழுத்தம் கொடுத்தார். தமிழகத்தின் எதிர்ப்பைக் கண்ட இந்திய அரசு தன் முடிவை மாற்றிக்கொண்டது. 1953 அக்டோபர் முதல் நாளன்று உருவாக்கப்பட்ட ஆந்திர மாநிலத்தின் தலைதகராக கர்னூல் அறிவிக்கப்பட்டது. இதனால் சென்னை தமிழ்நாட்டுக்கு தக்கவைக்கப்பட்டது.[https://www.hindutamil.in/news/opinion/columns/522865-tamil-nadu-day.html தமிழ்நாடு தினம்: தமிழுக்கென்று தனி மாநிலம்!, செல்வ புவியரசன், இந்து தமிழ், 2019 நவம்பர் 1]
கேள்வி: சென்னையின் வரலாறு - பெயர் மாற்றம் பற்றி நீங்கள் என்ன அறிந்துள்ளீர்கள்?
பதில்: மெட்ராஸ் என்ற பெயரை சென்னை என்று மாற்றவேண்டும் என்ற கோரிக்கை தமிழகத்தில் நீண்டகாலம் இருந்துவந்தது. இதனையடுத்து 1996 ஆண்டு அப்போதைய முதலமைச்சரான மு. கருணாநிதியால் மெட்ராஸ் என்ற பெயரானது சென்னை என்று மாற்றப்பட்டது.[https://www.hindutamil.in/news/tamilnadu/523013-tamilnadu-day.html நவம்பர் 1 தமிழ்நாடு தினம்: மதராஸ் ராஜதானியில் இருந்து... தமிழ்நாடு வரை- ஒரு காலப் பயணம், இந்து தமிழ், 2019, நவம்பர், 1]